Kłóskaty muchownik

Kłóskaty muchownik (Amelanchier spicata) je kerk ze swójby róžowych rostlinow.


 Wopis 
Kłóskaty muchownik je šěroko wusahowacy kerk, kotryž docpěwa wysokosć wot 2 hač do 4 m. Rozpušćuje wuběžki.

 Łopjena 
Łopjena su šěroke, wopak jejkojte hač kulojte, rězane a docpěwaja dołhosć wot 3 ahč do 6 cm. Wone su za čas kćěwa jasnozelene a na delnim boku pjelsćojće kosmate a pozdźišo nahe. Jich nazymske barbjenje je žołtobrune.

 Kćenja 
Kćěje w meji. Małke, běłe kćenja steja w zrunanych kićach a su wołmojće kosmate.

 Płody 
Módročorne płody su jědźne, ale mało słódne.

 Rozšěrjenje a stejnišćo 
Pochad je njeznaty. Snadź je jako bastard ze sewjeroameriskich družinow nastał. 

Rostlina nic rědko z kultury w sewjernej srjedźnej Europje a pobrjohobliskej zapadnej Europje wodźiwi.

Derje rosće jenož w powětrowłóžnym klimaće z nic přewulkimi temperaturnych rozdźělemi.

 Noty 

 Žórła 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 168 
 Kubát, K. (Hlavní editor): Klíč ke květeně České reubliky. Academia, Praha (2002)
 Rothmaler, W. et al.: Exkursionsflora von Deutschland, Band 1-4, Spektrum Akademischer Verlag, Heidleberg, Berlin (2002) 
 Strasburger, E. et al.: Lehrbuch der Botanik für Hochschulen. 35. Auflage, Spektrum Akademischer Verlag, Heidleberg, Berlin (2002) 

 Eksterne wotkazy 

 BioLib 
 crescent bloom 
 Plants for a Future 

Kategorija:Muchownik
Kategorija: Kerki